નવસારી રેલવે સ્ટેશન વિસ્તારના પ્લેટફોર્મ ઉપર રખડતા ઢોરોએ કબજો જમાવતા આગામી દિવસોમાં મોટી દુર્ઘટનાની શક્યતા પ્રવર્તી રહી છે. મળસ્કે પ્લેટફોર્મ પર કબજો જમાવી દેનારા આ ઢોરને વહેલી તકે દૂર નહીં કરાય તો મોટી દુર્ઘટના સર્જાવાના એંધાણ વર્તાય રહ્યા છે. વિશ્વસનીય સૂત્રો પાસેથી મળતી માહિતી મુજબ નવસારી રેલવે સ્ટેશનના પ્લેટફોર્મ નં. 1 ઉપર આજે મળસ્કે રખડતા ઢોરોએ કબજો જમાવી દીધો હતો. છેલ્લા કેટલાક દિવસથી પ્લેટફોર્મ પર બંધ પડેલી કેબિનમાં કુતરાઓ આરામ ફરમાવી રહ્યા છે ત્યાં આજે મળસ્કે પ્લેટફોર્મ ઉપર ઢોરોએ કબજો જમાવી દીધો હતો.